Source: http://www.legex.ro/Legea-27-2012-118996.aspx
Timestamp: 2020-02-21 19:26:26+00:00
Document Index: 19620897

Matched Legal Cases: ['articolul 121', 'articolul 121', 'articolul 125', 'articolul 125', 'articolul 153', 'articolul 153', 'articolul 161', 'articolul 161']

Legea 27/2012 | Legislatie gratuita
Legea 27 2012 modifica Legea 286 2009
Legea 27 2012 completeaza Legea 286 2009
Legea 27 2012 completeaza Cod 0 1968
Legea 27 2012 modifica Cod 0 1968
Legea 27 2012 promulgat de Decretul 277 2012
Legea Nr.27 din 16.03.2012
Parlamentul României adoptă prezenta lege. Articolul ICodul penal al României, republicat în Monitorul Oficial al României, Partea I, nr. 65 din 16 aprilie 1997, cu modificările şi completările ulterioare, se modifică şi se completează după cum urmează: 1. La articolul 121, alineatul 2 se modifică şi va avea următorul cuprins: Prescripţia nu înlătură răspunderea penală în cazul: a)infracţiunilor contra păcii şi omenirii, indiferent de data la care au fost comise; b)infracţiunilor prevăzute la art. 174-176 şi al infracţiunilor intenţionate urmate de moartea victimei. 2. La articolul 121, după alineatul 2 se introduce un nou alineat, alineatul 3, cu următorul cuprins: Prescripţia nu înlătură răspunderea penală nici în cazul infracţiunilor prevăzute la alin. 2 lit. b) pentru care nu s-a împlinit termenul de prescripţie, generală sau specială, la data intrării în vigoare a acestei dispoziţii. 3. La articolul 125, alineatul 2 se modifică şi va avea următorul cuprins: Prescripţia nu înlătură executarea pedepselor principale în cazul: a)infracţiunilor contra păcii şi omenirii, indiferent de data rămânerii definitive a hotărârii de condamnare; b)infracţiunilor prevăzute la art. 174-176 şi al infracţiunilor intenţionate urmate de moartea victimei. 4. La articolul 125, după alineatul 2 se introduce un nou alineat, alineatul 3, cu următorul cuprins: Prescripţia nu înlătură executarea pedepselor principale nici în cazul infracţiunilor prevăzute la alin. 2 lit. b) pentru care, la data intrării în vigoare a acestei dispoziţii, nu s-a împlinit termenul de prescripţie a executării. Articolul IILegea nr. 286/2009 privind Codul penal, publicată în Monitorul Oficial al României, Partea I, nr. 510 din 24 iulie 2009, se modifică şi se completează după cum urmează: 1. La articolul 153, alineatul (2) se modifică şi va avea următorul cuprins:(2) Prescripţia nu înlătură răspunderea penală în cazul:a)infracţiunilor de genocid, contra umanităţii şi de război, indiferent de data la care au fost comise; b)infracţiunilor prevăzute la art. 188 şi 189 şi al infracţiunilor intenţionate urmate de moartea victimei. 2. La articolul 153, după alineatul (2) se introduce un nou alineat, alineatul (3), cu următorul cuprins:(3) Prescripţia nu înlătură răspunderea penală nici în cazul infracţiunilor prevăzute la alin. (2) lit. b) pentru care nu s-a împlinit termenul de prescripţie, generală sau specială, la data intrării în vigoare a acestei dispoziţii. 3. La articolul 161, alineatul (2) se modifică şi va avea următorul cuprins:(2) Prescripţia nu înlătură executarea pedepselor principale în cazul:a)infracţiunilor de genocid, contra umanităţii şi de război, indiferent de data la care au fost comise; b)infracţiunilor prevăzute la art. 188 şi 189 şi al infracţiunilor intenţionate urmate de moartea victimei. 4. La articolul 161, după alineatul (2) se introduce un nou alineat, alineatul (3), cu următorul cuprins:(3) Prescripţia nu înlătură executarea pedepselor principale nici în cazul infracţiunilor prevăzute la alin. (2) lit. b) pentru care, la data intrării în vigoare a acestei dispoziţii, nu s-a împlinit termenul de prescripţie a executării. Articolul III Dispoziţiile art. II intră în vigoare la data intrării în vigoare a Legii nr. 286/2009 privind Codul penal. Această lege a fost adoptată de Parlamentul României, cu respectarea prevederilor art. 75 şi ale art. 76 alin. (1) din Constituţia României, republicată. p. PREŞEDINTELE CAMEREI DEPUTAŢILOR, IOAN OLTEAN PREŞEDINTELE SENATULUI VASILE BLAGA
COMENTARII la Legea 27/2012
Momentan nu exista niciun comentariu la Legea 27 din 2012
Alte acte pe aceeaşi temă cu Legea 27/2012
Decretul 277 2012